Aeroflotin lento 5463

Aeroflotin lento 5463 oli Aeroflotin reittilento Kazanista Tšeljabinskin kautta Alma-Ataan. Lennolla 30. elokuuta 1983 käytetty Tupolev Tu-134A törmäsi vuoreen 36 kilometrin päässä Alma-Atasta, ja kaikki 90 koneessa ollutta kuolivat. Miehistö oli aloittanut lähestymisen liian aikaisin ja kone oli joutunut vuoristoiselle alueelle. Maanpinnan läheisyydestä varoittava ääni kuului ohjaamossa 23 sekunnin ajan,
ennen kuin miehistö reagoi siihen kääntämällä konetta vasemmalle ja aloittamalla nousun. Kahden sekunnin kuluttua kone törmäsi Dolan-vuoreen ja tuhoutui.

Lähteet 

Vuoden 1983 lento-onnettomuudet
Lento-onnettomuudet Kazakstanissa